Budapest, 2021. június 03.

.

**Tárgy** Felkérés ajánlattételre

Tisztelt Vállalkozó!

Az SKHU/1601/1.1/063 számú, „Connecting Heritages” című projekt keretében ajánlatkéréssel fordulunk Önhöz.

Ezúton felkérjük, hogy a mellékelt ajánlati sablon kitöltésével adjon árajánlatot a fenti pályázat megvalósítása érdekében a Petőfi Irodalmi Múzeum részére az „Oktatási kiadvány és film” (Educational publication and film) költségsor terhére 10 darab alább részletezendő oktatási rövidfilm és azokhoz kapcsolódó 10 darab trailer forgatására és gyártására.

**I.**

10 darab, különböző tematikájú, egyenként cirka 10 perces (± 0,5 perc), oktatási célú, adáskész rövidfilm elkészítése a tágan vett Bodrogközről. A filmek mindegyike egy adott tematikus rendbe tartozó, 4 különböző helyszínen készült, cirka 2,5 perces egységből áll. A négy egység rövid átvezetéssel kapcsolódik egymáshoz. A tematikus egységek és a hozzájuk tartozó helyszínek a következők:

1.) A táj Kazinczy perspektívájából

-- Bodrogköz bemutatása Kazinczy szemével Sátoraljaújhely, Várhegyről;

-- Sátoraljaújhely, Magyar kálvária;

-- Bodrogköz bemutatása Kazinczy szemével a tervezett filagória helyéről;

-- Rákóczi-kastély (Borsi);

2.) Széphalom

-- park, sírkert;

-- Emlékcsarnok;

-- Emlékcsarnok restaurálás;

-- A Magyar Nyelv Múzeuma épülete és kiállításai;

3.) Városok

-- Sárospatak;

-- Sátoraljaújhely;

-- Királyhelmec: főtér;

-- Királyhelmec: séta a városban;

4.) Várak

-- Sárospatak: a vár korszakai 1;

-- Sárospatak: a vár korszakai 2;

-- Sárospatak: a vár korszakai 3;

-- Sátoraljaújhely: Várhegy;

5.) A várkastélytól a lakóházig

-- Pácin;

-- Tőketerebes: Andrássy-kastély;

-- Füzérradvány: park és kastély kívülről;

-- Gönc: Huszita-ház;

6.) Templomok

-- Sárospatak: Vártemplom;

-- Karcsa;

-- Vizsoly: református templom;

-- Lelesz: templom, kolostor, Szent László-freskó;

7.) Vallási emlékek

-- Sárospatak: reformátusok;

-- Sátoraljaújhely: csodarabbi (Teitelbaum Mózes) sírja és a város zsidósága;

-- Mád, zsinagóga;

-- Vizsoly: *Biblia,* nyomdatörténet (Mantskovit Bálint Nyomdatörténeti Múzeum);

8.) Múzeumok

-- Sátoraljaújhely, Kazinczy Ferenc Múzeum épülete és kiállításai;

-- Sátoraljaújhely, levéltár;

-- Cigánd, Bodrogközi Múzeumporta;

-- Karos;

9.) Mesterségek

-- vízimalom és sütőház (Pálháza);

-- a molnár társadalmi státusza (Pálháza);

-- ágyúöntő műhely (Sárospatak);

-- bányászat (Megyerhegyi tengerszem);

10.) Gyöngyszemek

-- Zemplén: földvár, egykori vármegyeháza;

-- Bodrogolaszi: Árpád-kori templom, Lónyay-kastély;

-- Lelesz, Szent Gotthárd híd;

-- Dobóruszka, templom (benne Dobó István sírja).

A járvány helyzetre való tekintettel ajánlatkérő fenntartja a jogát, hogy a forgatási helyszíneken – az érintett régión belül – Vállalkozóval előzetesen egyeztetve módosítson.

**II.**

Vállalkozó minden tematikus egységhez és forgatási helyszínhez neves szakértőt kér fel, akik a helyszíneket és témákat mint idegenvezető mutatják be. Vállalkozó honoráriumot fizet a szakértőknek.

**III.**

A forgatási engedélyeket Vállalkozó szerzi be.

**IV.**

Minden film három nyelven lesz hozzáférhető:

-- magyar nyelven;

-- szlovák szinkronnal;

-- magyar nyelven angol felirattal.

**V.**

10 darab trailer készítése magyar nyelven, 20-50mp hosszban a 10 darab 10 perces kisfilmhez.

**VI.**

Vállalkozónak joga van, hogy a legyártott magyar nyelvű filmeket Magyarországon díjmentesen adásba tegye, a szlovák nyelvű filmeket Szlovákiában 25.000,- HUF + ÁFA sugárzási díjért adásba tegye, illetve a szakértői szövegből rádióműsort készítsen, és azt Magyarországon díjmentesen adásba tegye.

**VII.**

Vállalkozónak eleget kell tennie a csatolt Visibility guide (v4-00 verzió) 15. oldalán található arculati követelményeknek, és a megadott időtartamra vágott, szinkronizált, illetve feliratozott változatot (draft verziót) a teljesítési határidő előtt ellenőrzésre meg kell küldenie Tuba Ildikó program menedzsernek (SKHU Joint Secretariat, e-mail: [ituba@skhu.eu](mailto:ituba@skhu.eu)).

**VIII.**

A munkák elvégzésének szerződésben rögzítendő, tervezett határideje 2021. augusztus 24.

Mellékelten csatoljuk:

1. Visibility guide, v4-00 verzió

2. Ajánlati sablon

Ajánlattételi határidő: 2021. június 07.

Kérjük, hogy árajánlatát e-mailen cégszerűen aláírva szíveskedjen benyújtani a [szentea@pim.hu](mailto:szentea@pim.hu) és a [gyapayl@gmail.com](mailto:gyapayl@gmail.com) címre.

Megtisztelő válaszára várva,

üdvözlettel,

Gyapay László

projektvezető